Case ID: 1139917
Sentence 16: Apelyasiya instansiyası məhkəməsi iddia ərizəsinə, etiraza və əlavə edilən sənədlərə istinadən iddiaçının sağ ağ ciyərin yarım payının infiltirativ vərəmi, dağılma və sol ağ ciyərə səpələnmə mərhələsində diaqnozu ilə xx.xx.2008-ci ildən Şəmkir rayon X15 Xəstəxanasında da qeydiyyatda dayanmasını, həssas xəstə kimi bir sıra preparatlarla (rifampisin, izoniazid, etambutof pirazinamid) müvafiq müalicə ilə təmin olunmasını, xx.xx.2011-ci ildən DOTS”+” müalicə proqramına keçirilməsini, sağalmadığı üçün onun yenidən eyni diaqnozla xx.xx.2015-ci ildən xx.xx.2019-cu ilə kimi DOTS “+” müalicə proqramına müvafiq müalicə ilə təmin edilməsini, səhhətində müsbət dəyişiklik olmadığı üçün 4-cü dəfə 2019-2020-ci illəri əhatə edən Global Fondun maliyyə dəstəyi ilə Səhiyyə Nazirliyi tərəfindən həyata keçirilən “Azərbaycanda Əsas ÇDD/GDD Vərəm xidmətlərinə Çıxış İmkanının və onların Keyfiyyətinin təmin olunması” adlı müalicə proqramına qoşulmasını, müalicə müddətinin xx.xx.2019-cu il tarixdə başa çatmasını, 2019-2020-ci illəri əhatə edən dövr üçün həmin layihə çərçivəsində müalicə alan xəstələrə maddi yardımın verilməsi nəzərdə tutulmamasını, layihənin şərtlərinə görə iddiaçının 2011-2013cü illər (hər ay üçün 55 manat) və 2015-2017-ci illər üçün (55 manat, sonradan isə artırılaraq 70 manat) nəzərdə tutulmuş maddi yardımı (gündəlik müalicə alan xəstələrə ərzaq məhsullarının alınması və müəssisəyə dərman qəbul etmək üçün gündəlik gələ bilməsinə görə yol xərci üçün verilən pulu) tam məbləğdə alsa da, xx.xx.2013-xx.xx.2015ci illər üçün nəzərdə tutulmuş maddi yardımı (hər ayda 55 manat) almamasını müəyyən edərək iddianı yalnız xx.xx.2013-xx.xx.2015-ci illər üzrə cavabdeh Azərbaycan Respublikası Səhiyyə Nazirliyi X3 İnstitutuna münasibətdə təmin etmiş, gəldiyi nəticəni də “Azərbaycan Respublikasında vərəmlə mübarizə haqqında” Qanunun 14-cü maddəsi ilə əsaslandırmışdır.HÜQUQİ MƏSƏLƏLƏR: Mülki Prosessual Məcəllənin 416-cı maddəsinə əsasən kassasiya instansiyası məhkəməsi apelyasiya instansiyası məhkəməsi tərəfindən maddi və prosessual hüquq normalarının düzgün tətbiqini yoxlayır.